1998R2334 — FI — 13.02.1999 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

▼B

KOMISSION ASETUS (EY) N:o 2334/98,

annettu 29 päivänä lokakuuta 1998,

erityistoimenpiteistä asetuksista (ETY) N:o 3665/87, (ETY) N:o 3719/88 ja (EY) N:o 1372/95 poikkeamiseksi siipikarjanliha-alalla

EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75 ( 1 ), sellaisena kuin se on viimeksi muutettuna komission asetuksella (EY) N:o 2916/95 ( 2 ), ja erityisesti sen 8 artiklan 12 kohdan ja 15 artiklan, sekä katsoo, että sekä katsoo, että neuvoston asetuksessa (ETY) N:o 565/80 ( 3 ), sellaisena kuin se on viimeksi muutettuna asetuksella (ETY) N:o 2026/83 ( 4 ), vahvistetaan maataloustuotteiden vientituen ennakolta maksamista koskevat yleiset säännöt, komission asetuksessa (ETY) N:o 3665/87 ( 5 ), sellaisena kuin se on viimeksi muutettuna asetuksella (EY) N:o 604/98 ( 6 ), vahvistetaan maataloustuotteiden vientitukijärjestelmän soveltamista koskevat yhteiset yksityiskohtaiset säännöt, komission asetuksessa (ETY) N:o 3719/88 ( 7 ), sellaisena kuin se on viimeksi muutettuna asetuksella (EY) N:o 1044/98 ( 8 ), vahvistetaan maataloustuotteiden tuonti- ja vientitodistusten sekä ennakkovahvistustodistusten järjestelmän soveltamista koskevat yhteiset yksityiskohtaiset säännöt, komission asetuksessa (EY) N:o 1372/95 ( 9 ), sellaisena kuin se on viimeksi muutettuna asetuksella (EY) N:o 1009/98 ( 10 ), vahvistetaan siipikarjanliha-alan vientitodistusjärjestelmän soveltamista koskevat yksityiskohtaiset säännöt, Venäjän markkinoilla vuoden 1998 elokuun toisesta puoliskosta alkaen vallinneet ongelmat ovat vakavalla tavalla uhanneet viejien taloudellisia etuja, ja näin syntynyt tilanne on heikentänyt merkittävästi asetuksissa (ETY) N:o 565/80, (ETY) N:o 3665/87 ja (ETY) N:o 3719/88 säädettyjen edellytysten mukaisia vientimahdollisuuksia, tämän vuoksi näitä haitallisia seurauksia on rajoitettava ottamalla käyttöön erityistoimenpiteitä ja jatkettava tiettyihin tukiin sovellettavassa lainsäädännössä vahvistettuja määräaikoja, jotta voidaan hoitaa asianmukaisesti vientitoimet, joita ei ole pystytty saattamaan päätökseen mainittujen olosuhteiden vuoksi, kyseisten poikkeusten soveltaminen on rajoitettava sellaisiin toimijoihin, jotka voivat todistaa erityisesti neuvoston asetuksen (ETY) N:o 4045/89 ( 11 ), sellaisena kuin se on viimeksi muutettuna asetuksella (EY) N:o 3235/94 ( 12 ), 1 artiklan 2 kohdassa tarkoitettujen asiakirjojen perusteella, että todistukset on haettu Venäjälle suuntautuvaa vientiä varten, tapahtumien kehityksen vuoksi tämä asetus on pantava täytäntöön viipymättä ja sitä on sovellettava 1 päivästä elokuuta 1998, ja tässä asetuksessa säädetyt toimenpiteet ovat munien ja siipikarjanlihan hallintokomitean lausunnon mukaiset, ON ANTANUT TÄMÄN ASETUKSEN:

1 artikla

1. Tämän asetuksen säännöksiä sovelletaan asetuksen (ETY) N:o 2777/75 1 artiklan 1 kohdassa tarkoitettuihin tuotteisiin, joille on annettu vientitodistukset asetuksen (EY) N:o 1372/95 mukaisesti siten, että niiden 7 kohdassa on mainittu Venäjä tai jokin muu komission asetuksen (EY) N:o 1516/98 ( 13 ) liitteessä määriteltyyn, Venäjän kanssa samaan tukialueeseen kuuluva maa.

2. Jälkimmäisessä tapauksessa kyseisiä säännöksiä sovelletaan ainoastaan, jos toimija osoittaa todistuksen antavaa viranomaista tyydyttävällä tavalla, että todistukset on haettu Venäjälle suuntautuvaa vientiä varten.

Antavan viranomaisen arvio perustuu erityisesti asetuksen (ETY) N:o 4045/89 1 artiklan 2 kohdassa tarkoitettuihin kaupallisiin asiakirjoihin.

▼M1

2 artikla

1. Ennen 29 päivää elokuuta 1998 haetut, komission asetuksen (EY) N:o 1372/95 ( 14 ) mukaisesti annetut vientitodistukset peruutetaan ja niihin liittyvä vakuus vapautetaan todistuksen haltijan ennen 1 päivää maaliskuuta 1999 esittämästä pyynnöstä, lukuun ottamatta todistuksia, joiden voimassaoloaika on päättynyt ennen 1 päivää elokuuta 1998.

2. Toimijan pyynnöstä ja sellaisten tuotteiden osalta, joita koskevat tullimuodollisuudet on saatettu päätökseen 29 päivään elokuuta 1998 mennessä, mutta joita ei ole vielä viety yhteisön tullialueelta tai jotka on asetettu johonkin asetuksen (ETY) N:o 565/80 4 ja 5 artiklassa säädettyyn menettelyyn, toimija maksaa takaisin mahdollisesti ennakolta maksetun tuen ja toimintaan liittyvät erilaiset vakuudet vapautetaan.

▼B

3 artikla

Asetuksen (ETY) N:o 3665/87 23 artiklan 1 kohdassa ja 33 artiklan 1 kohdan toisessa alakohdassa tarkoitettuja 15 ja 20 prosentin korotuksia ei sovelleta vientiin, joka tapahtuu ennen 29 päivää elokuuta 1998 haetuilla todistuksilla, jos kulutukseen luovuttamista kolmannessa maassa koskevat tullimuodollisuudet on saatettu päätökseen tämän päivämäärän jälkeen.

4 artikla

Toimijan pyynnöstä ja sellaisten tuotteiden, joiden osalta ennen 29 päivää elokuuta 1998 vientiin liittyvät tullimuodollisuudet on saatettu päätökseen tai jotka kuuluvat johonkin asetuksen (ETY) N:o 565/80 4 ja 5 artiklassa tarkoitetuista järjestelmistä, asetuksen (ETY) N:o 3719/88 30 artiklan 1 kohdan b alakohdan i alakohdassa ja asetuksen (ETY) N:o 3665/87 4 artiklan 1 kohdassa ja 32 artiklan 1 kohdassa tarkoitettu 60 päivän määräaika pidennetään ►M1 210 päivään ◄ .

▼M1

5 artikla

Jäsenvaltioiden on annettava tiedoksi joka torstai tuotemäärät, joiden osalta edeltävän viikon aikana on toteutettu 2 artiklan 1 ja 2 kohdassa tarkoitetut toimenpiteet, ja mainittava todistusten antamispäivä ja kysinen tuoteluokka.

▼B

6 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.

Sitä sovelletaan 1 päivästä elokuuta 1998.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

( 1 ) EYVL L 282, 1.11.1975, s. 77

( 2 ) EYVL L 305, 29.12.1995, s. 49

( 3 ) EYVL L 62, 7.3.1980, s. 5

( 4 ) EYVL L 199, 22.7.1983, s. 12

( 5 ) EYVL L 351, 14.12.1987, s. 1

( 6 ) EYVL L 80, 18.3.1998, s. 19

( 7 ) EYVL L 331, 2.12.1988, s. 1

( 8 ) EYVL L 149, 20.5.1998, s. 11

( 9 ) EYVL L 133, 17.6.1995, s. 26

( 10 ) EYVL L 145, 15.5.1998, s. 8

( 11 ) EYVL L 388, 30.12.1989, s. 18

( 12 ) EYVL L 338, 28.12.1994, s. 16

( 13 ) EYVL L 200, 16.7.1998, s. 26

( 14 ) EYVL L 133, 17.6.1995, s. 26.